**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL NARIO DELEGAVIMO Į uab „KĖDBUSAS“ NEPRIKlauSOMŲ VALDYBOS NARIŲ ATRANKOS KOMISIJĄ**

2019 m. spalio 15 d. Nr. SP- 251

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 3 dalies 43 punktu, Lietuvos Respublikos akcinių bendrovių įstatymo 19 straipsnio 2 dalimi ir Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos, aprašo patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl kandidatų į į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organo atrankos aprašo patvirtinimo“ 2.5. punktu, 12.3. papunkčiu ir 13 punktu, Kėdainių rajono savivaldybės taryba nusprendžia:

1. Deleguoti Kėdainių rajono savivaldybės tarybos narį Paulių Aukštikalnį į UAB „Kėdbusas“ nepriklausomų valdybos narių atrankos komisiją.
2. Siūlyti skirti Kėdainių rajono savivaldybės tarybos narį Alvydą Ardavičių pakaitiniu atrankos komisijos nariu Pauliui Aukštikalniui negalint eiti komisijos nario pareigų.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Audronė Naujalienė Arūnas Kacevičius Dalius Ramonas

2019-10- 2019-10- 2019-10-

Kėdainių rajono savivaldybės tarybai

**AIŠKINAMASIS RAŠTAS**

**DĖL NARIO DELEGAVIMO Į uab „KĖDBUSAS“ NEPRIKlauSOMŲ VALDYBOS NARIŲ ATRANKOS KOMISIJĄ**

2019 m. spalio 10 d.

Kėdainiai

**Parengto sprendimo projekto tikslai:**

Deleguoti Kėdainių rajono savivaldybės tarybos narį Paulių Aukštikalnį į UAB „Kėdbusas“ nepriklausomų valdybos narių atrankos komisiją. Jam negalint eiti komisijos nario pareigų, deleguoti Savivaldybės tarybos narį Alvydą Ardavičių į atrankos komisiją.

**Sprendimo projekto esmė:**

2015 m. lapkričio 30 d. Kėdainių rajono savivaldybės administracijos direktoriaus įsakymu Nr. AD-1-1289 „Dėl uždarosios akcinės bendrovės „Kėdbusas“ valdybos narių išrinkimo“ išrinkta UAB „Kėdbusas“ valdyba. Valdyba išrinkta 4 metų kadencijai. 2019 m. lapkričio 30 d. baigiasi valdybos narių įgaliojimai.

Vadovaujantis Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos, aprašo patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organo atrankos aprašo patvirtinimo“ (toliau – Aprašas) 7.1 punkte nurodoma, kad įmonės kolegialiame organe nepriklausomų narių skaičius turi sudaryti ne mažiau kaip ½ valstybės ar savivaldybės valdomos įmonės įstatuose nurodyto kolegialaus organo narių skaičiaus. UAB „Kėdbuso“ įstatų 13.3 punkte nurodyta, kad valdybą sudaro 4 valdybos nariai. Atranka organizuojama išrinkti 2 nepriklausomus UAB „Kėdbusas“ valdybos narius.

Atrankai į įmonės kolegialaus organo nepriklausomus narius atrankos komisija sudaroma atranką inicijuojančio subjekto sprendimu iš trijų narių – dviejų savivaldybei atstovaujančios institucijos (savivaldybės vykdomosios institucijos) deleguotų atstovų ir vieno savivaldybės tarybos sprendimu deleguoto nario, kai atliekama atranka į savivaldybės valdomos įmonės kolegialaus organo narius. Atrankos komisijos nariai turi atitikti teisės aktuose nustatytus reikalavimus.

Sudarant atrankos komisiją kartu privaloma pasiūlyti ir komisijos narių pakaitinius narius, kurie, pagrindiniam atrankos komisijos nariui negalint eiti komisijos nario pareigų arba nusišalinus, galėtų jį pakeisti, išskyrus atvejį, kai, prasidėjus atrankos pokalbiams į vieną kolegialaus organo nepriklausomo nario vietą, atrankos komisijos narys negali būti keičiamas.

**Lėšų poreikis (jeigu sprendimui įgyvendinti reikalingos lėšos):** nėra.

**Laukiami rezultatai:**

Delegavus narį į UAB „Kėdbusas“ nepriklausomų valdybos narių atrankos komisiją, bus įgyvendinti teisės aktų nustatyti reikalavimai ir išrinkti bendrovės valdybos nariai.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Statybos ir turto skyriaus vedėja Audronė Naujalienė